
PARLAMENTUL ROMÂNIEI
	   Comisia pentru agricultură, silvicultură, industrie alimentară şi servicii  specifice

Bucureşti,  17.09.2008

Nr.24/315
	
	Comisia juridică, de disciplină şi imunităţi

Bucureşti, 17.09.2008

Nr.31/337


 RAPORT  COMUN 
asupra Propunerii legislative pentru modificarea art.21 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond cu Propunerea legislativă pentru modificarea art.21 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, transmisă cu adresa nr.P.l. x 210 din 16 aprilie 2008 şi înregistrată cu nr.24/166/18.04.2008, respectiv nr.31/337/16.04.2008.
 La întocmirea raportului, Comisiile au avut în vedere avizul favorabil al Consiliului Legislativ şi punctul de vedere pozitiv al Guvernului.
Propunerea legislativă are ca obiect de reglementare modificarea alin.(21) al art.3 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, cu modificările şi completările ulterioare, avându-se în vedere retrocedarea unor suprafeţe de teren agricol care au fost transformate în păşuni comunale, textul propus referindu-se la terenurile pe care se aflau păşuni şi fâneţe şi nu la cele pe care se află în prezent, astfel cum prevede legea în forma actuală.  
Propunerea legislativă pentru modificarea art.21 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii şi Dezvoltării Rurale şi doamnele Oana Niţu şi Luzia Petrescu -  consilieri în cadrul Autorităţii Naţionale pentru Restituirea Proprietăţilor.
La lucrările Comisiei pentru agricultură, silvicultură, industrie alimentară şi servicii specifice au fost prezenţi 21 de deputaţi, din totalul de 21 de membri. Raportul Comisiei  a fost adoptat cu majoritate, înregistrându-se 13 voturi pentru, 6 voturi împotrivă şi 2 abţineri, în şedinţa din 17 septembrie 2008.

La lucrările  Comisiei juridice, de disciplină şi imunităţi au fost prezenţi 14 deputaţi, din totalul de 26 de membri. Raportul Comisiei  a fost adoptat cu majoritate, înregistrându-se 1 abţinere, în şedinţa din 27 august 2008.
Raportul comisiilor a fost adoptat cu 26 voturi pentru, 6 voturi împotrivă şi 3 abţineri.
Propunerea legislativă a fost respinsă de Senat în şedinţa din 9 aprilie 2008.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisiile propun admiterea cu modificări şi completări a propunerii legislative. 

Amendamente admise

În urma dezbaterii, Comisiile propun adoptarea proiectului de lege cu următoarele amendamente:
	Nr. crt.
	Text propunere legislativă
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	 Titlul legii

LEGE

pentru modificarea art.21 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997
	Titlul legii

LEGE

pentru modificarea alin.21 al art.3

din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997

Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice
	Textul propus a fi modificat se regăseşte la alin.(21) al art.3 din actul normativ supus modificării, acesta neavând în cuprins art.21.

	2. 
	ARTICOL UNIC. – Articolul 21 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, publicată în Monitorul Oficial al României, Partea I, nr.8 din 12 ianuarie 2000, se modifică după cum urmează:
	Articol unic. – Alineatul (21) al articolului 3 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, publicată în Monitorul Oficial al României, Partea I, nr. 8 din 12 ianuarie 2000, cu modificările şi completările ulterioare, după cum  urmează:
Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice
	Pentru concordanţă cu titlul legii şi cu actul normativ de bază, supus modificării.

	3. 
	„Art.21. – Pentru terenurile proprietarilor deposedaţi, persoane fizice,  pe care se aflau păşuni şi fâneţe, reconstituirea se face pentru diferenţa dintre suprafaţa de 50 ha de familie şi cea adusă în cooperativa agricolă de producţie sau preluată prin acte normative speciale ori prin orice alt mod de la membri cooperatori sau de la orice altă persoană fizică deposedată, dar nu mai mult de 100 ha de proprietar deposedat.”
	„(21) Pentru terenurile proprietarilor deposedaţi, persoane fizice,  pe care se aflau păşuni şi fâneţe, reconstituirea se face pentru diferenţa dintre suprafaţa de 50 ha de familie şi cea adusă în cooperativa agricolă de producţie sau preluată prin acte normative speciale ori prin orice alt mod de la membri cooperatori sau de la orice altă persoană fizică deposedată, dar nu mai mult de 100 ha de proprietar deposedat.”
Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice
	Pentru concordanţă cu titlul legii şi cu actul normativ de bază, supus modificării. 


Comisiile au propus aprobarea proiectului cu  26 voturi pentru, 6 voturi împotrivă şi 3 abţineri.

